cool jazz
Store norske leksikon,Kunst og estetikk,Musikk,Jazz,Jazzens historie
Cool jazz er en stilretning innen jazzen som utviklet seg fra slutten av 1940-årene; en kjølig, avslappet og mer velberegnet måte å uttrykke seg musikalsk på enn tidligere tiders «hot». Formen kan også sies å være en reaksjon mot 1940-årenes hektiske bebop-stil.
Betegnelsen ble først brukt om en gruppe unge, moderne saksofonister, Stan Getz, Zoot Sims, Warne Marsh og Lee Konitz, som var inspirert av swingtenoristen Lester Young. Flere år etter sin første utgivelse ble noen innspillinger fra 1949 og 1950 med Miles Davis (inspirert av Claude Thornhill) noe feilaktig kalt Birth of the Cool. Begrepet ble også utvidet til å omfatte den stilen som utviklet seg på den amerikanske vestkysten i 1950-årene, såkalt «west coast jazz». Les mer i Store norske leksikon hot jazz jazz